UMI พุ่งกระฉูดเกือบ 27% นิวไฮในรอบกว่า 5 เดือน คาดนลท.ซื้อเก็งกำไร หลังร่วงแรงก่อนหน้านี้
UMI พุ่งกระฉูดเกือบ 27% นิวไฮในรอบกว่า 5 เดือน คาดนลท.ซื้อเก็งกำไร หลังร่วงแรงก่อนหน้านี้ โดย ณ เวลา 15.58 น. อยู่ที่ 1.71 บาท บวก 0.36 บาท หรือ 26.67% สูงสุดที่ 1.75 บาท ต่ำสุดที่ 1.34 บาท ด้วยมูลค่าซื้อขาย 87.22 ล้านบาท
6 ส.ค. 2561

ผู้สื่อข่าวรายงานว่า ราคาหุ้น บริษัท สหโมเสคอุตสาหกรรม จำกัด (มหาชน) หรือ UMI ล่าสุด ณ เวลา 15.58 น. อยู่ที่ 1.71 บาท บวก 0.36 บาท หรือ 26.67% สูงสุดที่ 1.75 บาท ต่ำสุดที่ 1.34 บาท ด้วยมูลค่าซื้อขาย 87.22 ล้านบาท

โดยราคาหุ้นปรับตัวเพิ่มขึ้นทำจุดสูงสุดในรอบ กว่า 5 เดือน นับตั้งแต่ราคาหุ้นอยู่ที่ระดับ 1.77 บาท เมื่อวันที่ 28 ก.พ.61
สำหรับปัจจัยที่ส่งผลให้ราคาหุ้นปรับตัวเพิ่มขึ้นสูงในวันนี้ คาดว่ามาจากการที่นักลงทุนเข้าซื้อเก็งกำไร หลังราคาหุ้นมีการปรับตัวลดลงอย่างหนักก่อนหน้านี้ โดยเมื่อวันที่ 9 ก.ค.61 ราคาหุ้นได้ปรับตัวลดลงอยู่ที่ระดับ 1.10 บาท ถือเป็นการปรับตัวลดลงทำจุดต่ำสุดในรอบ 8 ปี 9 เดือน นับตั้งแต่ราคาหุ้นอยู่ที่ระดับ 1.09 บาท เมื่อวันที่ 22 ต.ค.2552